REPRODUKTIV+KLONING!

 REPRODUKTIV KLONING!

Ved kloning gir en mororganisme opphav til avkom som er genetisk identisk med seg selv. Reproduktiv kloning foregår bare i små mengder, og er bare på begynnerstadiet. Sauen Dolly er det første pattedyret som har blitt klonet, da brukte de metoden kjerneoverføring. Så ved hjelp av kjerneoverføring har man muligheten til å kopiere et voksent individ. Får å klone et pattedyr tar man først tar ut kjernen fra et egg, og i stedet setter inn kjernen fra en celle fra det individet man vil klone. Da vil dette bli et befruktet egg, som man deretter setter inn i en livmor, slik at det utvikler seg frem til fødselen. Men bruk av denne metoden har mange har mange problemer. De fleste forsøkene ender med at fosteret dør før fødselen eller at de blir født med store misdannelser. Det finnes mange grunner til å skulle klone dyr: Vi får drive genetisk forskning, og får vite mye mer om det, slik at det kanskje kan bli brukt mer på mennesker senere. Man kan klone dyr som klarer å produsere viktige medisiner og man kan klone verdifulle dyr med gode egenskaper, som hester og okser, eller det hvis man har et kjæledyr man er glad i, som dør, kan man klone det og får et nøyaktig likt kjæledyr. Men reproduktiv kloning er fortsatt en veldig komplisert prosess, så det er ikke noe aktuell metode i landbruket med det første. Men det kan bli viktig å klone dyr som har blitt genmodifisert for å få spesielle egenskaper.

I norge er det forbudt med kloning av mennesker. For det første har vi ikke nok teknologi til å gjøre dette. Det er vist at de fleste forsøkene dør før fødsel eller blir født med misdannelser. Og hvis det først blir født friskt, hvilke konsekvenser kan det få senere i livet. Det har også blitt bevist at det klonete individet også vil arve alderen, noe som gjør at de vil få kortere leve alder. Men det finnes også andre grunner til hvorfor det ikke er lov å kopiere individer, blant annet mange etiske grunner: Det er et viktig etisk prinsipp at menneskeverdet ikke avhenger av ens genetiske sammensetning. Og det kopierte individet, vil bli tatt fra sin identitet, det vil på en måte bli ”styrt” av sine gener, og har i motesetning til andre ikke rett til ett helt eget sett av gener. Klonen kan lett føle seg som en ”kopi” eller som mindreverdig. Det er enda ukjent hvilke psykiske konsekvenser det vil få for barnet, særlig hvis det var kopiert f år å bli likt et annet menneske. Om det hadde vært lov å klone mennesker, hvem skulle da blitt klonet? De som hadde nok penger til å gjennomføre det, eller kanskje vi skal finne de som er penest, og det som har best gener. Noen mener kanskje at hvis noen forelde mister barna sine at de da kanskje kunne få lov til å kopiere det slik at de ville fått et barn som er likt det de hadde. Men dette vil vært urettferdig både får det barnet som blir født og får det barnet som døde. Og om dette hadde vært lov, ville ikke barn fått den samme verdien som det de har i dag. Det ville nok heller ikke hvert noe bedre for foreldrene som må se hver dag på barnet sitt, og minnes om sitt døde barn. Og det barnet som hadde blitt kopiert hadde ikke hatt de samme minnene og opplevelsen, så det hadde fått en annen personlighet. Hvis alle fikk lov til å kopiere mennesker, så ville kanskje tilslutt alle mennesker sett like ut, med de samme genene. Om det da hadde kommet en sykdom, så var det kanskje ingen mennesker som var immune mot den, og alle ville dødd. Min egen mening på om det burde være lov å kopiere mennesker er at dette selvfølgelig ikke burde være lov. Teknologien har ikke kommet langt nok, og det kopierte individet får ikke retten til sitt eget sett meg gener, og kan fort føle seg undertrykt. Men derimot er jeg veldig for kloning av dyr. Ikke kjæledyr, men dyr som griser og rotter. Dette er fordi man kan kopiere dyr som har muligheten til å produsere viktige medisiner.